Statistics South Africa e ronngwe ke Mmuso ho ya ka dipehelo tsa Molao wa Dipalopalo wa No. ya 6 wa 1999 ho bokella tsebo ya Kuno le Tshenyehelo setjhabeng sa Afrika Borwa?
Re tla be re tswile letsholo la Phuputso ya Kuno le Tshenyehelo naheng yohle ka dikgwedi tse 12 e le ho bokella tsebo ka mokgwa wa ho sebedisa tjhelete malapeng a Afrika Borwa.
Lebaka le leholo la ho sebedisa Phuputso ya Kuno le Tshenyehelo ke ho tsebisa mokotla wa ditshebeletso le thepa ka Consumer Price Index (CPI), eo e leng sesupo sa bohlokwa sa moruo mabapi le infleishene. Infleishene e methwa ka diphetoho ho CPI ka mora nako e itseng.
Ka nako ya Phuputso, Bahlanka ba Ditsebiso ba tla tjhakela baarabi dibakeng tse kgethilweng ho hlalosa bohlokwa le melemo ya Phuputso ya Kuno le Tshenyehelo. Ka mora moo, baarabi ba tla tjhakelwa ke Basebetsi ba Setjhaba ba Phuputso ya Kuno le Tshenyehelo ba tla ba thusa ka ho tlatsa lethathama la dipotso tsa Phuputso. Phuputso e tla etswa ka nako ya kgwedi e le nngwe, mme Basebetsi ba Setjhaba ba tla tjhakela baarabi ha hlano kapa ka hodima moo nakong ena.
Tshebedisano le thuso ya ho dumella Bahlanka ba Tsebiso le Basebetsi ba Setjhaba ho ka buisana ka bobebe le baarabi, ke taba ya bohlokwa ho atlehiseng Phuputso. Hona ho tla dumella Stats SA ho bokella tsebo e loketseng le e nepahetseng e tla sebediswa mabapi le moralo, ho etsa qeto, ho lekola le ho hlahloba maano ka mafapha a mang a mmuso; kgwebo le setjhaba ka kakaretso.
Jwalo ka Lehokedi la Setjhaba la Tikoloho ena, ke batla ho kopana le lona matsatsing a mmalwa a tlang ho tla hlalosa dipheo tsa Phuputso, e le hore re tle re dumellane ka hore re tswela pele jwang.
Ha jwale, ha eba o na le dipotso dife kapa dife o se ke wa qeaqea ho iteanya le nna.